armvectores/hy_wikipedia_2023 huggingface dataset:
Շոտլանդական թագավորական ակադեմիա

Շոտլանդական թագավորական ակադեմիա (անգլ.՝ The Royal Scottish Academy (RSA)), Շոտլանդիայի ազգային արվեստի ակադեմիա, որը խթանում է ժամանակակից շոտլանդական արվեստին։


== Պատմություն ==
Հիմնադրվել է 1819 թվականին որպես Շոտլանդիայի գեղարվեստի խթանման թագավորական հաստատություն։ 1826 թվականին այն կոչվել է Շոտլանդական ակադեմիա, 1838 թվականին թագավորական հրովարտակով դարձել է Շոտլանդիայի թագավորական ակադեմիա։
Ակադեմիան յուրօրինակ դիրք ունի երկրում որպես ինքնուրույն ֆինանսավորվող կառույց, որը գլխավորում են հեղինակավոր արվեստագետներ և ճարտարապետներ` ցուցահանդեսների և հարակից կրթական միջոցառումների միջոցով խթանելու և աջակցելու վիզուալ արվեստի ստեղծմանը։
Բացի ցուցահանդեսային շարունակական ծրագրերից, ակադեմիան նաև հանձնում է կրթաթոշակներ, պարգևներ և Շոտլանդիայում ապրող և աշխատող արվեստագետների համար բնակարաններ։ Վերջին 180 տարում Շոտլանդիայում կարևոր արվեստի ստեղծագործությունների պատմական հավաքածուն և Շոտլանդիայի արվեստի և ճարտարապետության հետ կապված նյութերի լայնածավալ արխիվը տեղակայված են Գրանթոնում գտնվող ազգային թանգարանների հավաքածուի կենտրոնում և հասանելի են հետազոտողների համար` նախօրոք գրանցմամբ։
1911 թվականից ի վեր ակադեմիան տեղակայված է Շոտլանդիայի ազգային պատկերասրահին կից Էդինբուրգի Մաունդ բլրի Փրինսես փողոցի Շոտլանդիայի ակադեմիայի շենքում։ Շենքը կառավարվում է Շոտլանդիայի ազգային պատկերասրահների կողմից, սակայն 1910 թվականի կարգադրությամբ ՇԹԱ տնօրինում է շենքի վարչական գրասենյակները։ Ցուցահանդեսային տարածքն ամբողջ տարվա ընթացքում տրամադրվում է հասարակական կազմակերպությունների և այլ կազմակերպությունների (Շոտլանդացի նկարիչների ցուցահանդեսային ընկերություններ)։ Ակադեմիայի շենքը նախագծել է ականավոր շոտլանդացի ճարտարապետ Ուիլյամ Հենրի Փլեյֆերը։ Այն վերանորոգվել է Փլեյֆեր նախագծի շրջանակներում։ 2005 թվականին Ակադեմիայի շենքն ամբողջությամբ վերանորոգվել է և ստորգետնյա թունելներով միացվել է Շոտլանդիայի ազգային պատկերասրահին։
Ակադեմիայում պահվում են 17-19-րդ դարերի եվրոպական (Դին պատկերասրահում) և շոտլանդական արվեստի ստեղծագործությունների հավաքածուներ, ինչպես նաև շոտլանդական ժամանակակից նկարների հավաքածու։ Կա նաև արխիվային բաժին, որը պարունակում է փաստաթղթեր Շոտլանդիայի արվեստի և ճարտարապետության պատմությունը վերջին 200 տարիների ընթացքում։
Ներկայումս (2018 թվականից) Շոտլանդիայի թագավորական ակադեմիայի նախագահը պրոֆեսոր Ջոյս Վ. Քիրնսն է, քարտուղարը՝ Արթուր Ուոթսոնը։


== Գրականություն ==
Esme Gordon (1976) The Royal Scottish Academy of Painting, Sculpture & Architecture 1826-1976. Edinburgh.


== Ծանոթագրություններ ==


== Արտաքին հղումներ ==
The Royal Scottish Academy
Սան Քրիստոֆորո (Իտալիա)

Անվան այլ կիրառումների համար տե՛ս՝ Սան Քրիստոֆորո (այլ կիրառումներ) Սան Քրիստոֆորո  (իտալերեն՝ San Cristoforo), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 603 մարդ (2008)։ Բնակչության խտությունը՝ 168 մարդ/կմ²։ Տարածքը կազմում է 4 կմ²։ Փոստային ինդեքս՝ 15060։ Հեռախոսային կոդ՝ 0143։
Սան Քրիստոֆորոն սահմանակից է Կապրիատա դ'Օրբա, Կաստելետո դ'Օրբա, Ֆրանկավիլա Բիզիո, Գավի, Մոնտալդեո և Պարոդի Լիգուրե համայնքներին։
Կոմունայի հովանավորն է սուրբ Միքայել Հրեշտակապետը։ Տոնը նշվում է սեպտեմբերի 29-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սաթենիկ Վարդանյան

Սաթենիկ Վլադիմիրի Վարդանյան (հունվարի 27, 1974(1974-01-27), Երևան, Հայկական ԽՍՀ, ԽՍՀՄ), հայ արվեստաբան, արվեստագիտության թեկնածու, Երևանի պետական համալսարանի ԵՊՀ պատմության ֆակուլտետի Հայ արվեստի պատմության և տեսության ամբիոնի դոցենտ։ Հայաստանի նկարիչների միության անդամ (2021)։  


== Աշխատություններ ==
Սաթենիկ Վարդանյանի գիտական հետաքրքրությունների շրջանակը ընդգրկում է Հայ և համաշխարհային արվեստի  պատմությունը, դիցաբանությունը, աստվածաբանությունը, փիլիսոփայությունը, մանկավարժությունը, բարոյագիտությունը, 20-րդ դարի և արդի հայ կերպարվեստը, արդի հայ պետականության հիմնախնդիրները։ 1997 թվականից առ այսօր համաշխարհային և հայ արվեստի պատմություն է դասավանդում Երևանի պետական համալսարանի Պատմության ֆակուլտետի Հայ արվեստի պատմության և տեսության ամբիոնում և համալսարանի մյուս ֆակուլտետներում։
2012 թվականին պաշտպանել է «Հիսուս Քրիստոսի կերպարը XX դարի հայ արվեստում (1900-1920-ական թվականներ)» խորագրով ատենախոսությունը՝ ստանալով գիտությունների թեկնածուի կոչում։


== Ծանոթագրություններ ==
Մաքսիմ Տիշկին

Մաքսիմ Վիկտորովիչ Տիշկին (նոյեմբերի 11, 1989(1989-11-11), Բոլշայա Ելխովկա, Լյամբիրսկի շրջան, Մորդովական Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), ռուս ֆուտբոլիստ, «Բալթիկա» ֆուտբոլային ակումբի պաշտպանն է։


== Կարիերա ==
Տիշկինի առաջին պրոֆեսիոնալ ակումբը եղել է «Մորդովիան», որի կազմում մասնակցել է 50 հանդիպման առաջին և երկրորդ դիվիզիոններում։ 2009 թ․ Մորդովիան դուրս է գալիս առաջին դիվիզիոն, որից հետո ֆուտբոլիստը լքում է ակումբը և տեղափոխվում Ռյազանի «Զվեզդա» ակումբ։ Զվեզդայում անցկացնելով մեկ մրցաշրջան Տիշկինը տեղափոխվում է Կոստրոմայի «Սպարտակ», որտեղ ևս անցկացնում է մեկ մրցաշրջան։
2012 թ․ Տիշկինը տեղափոխվում է «Ուֆա», որն այդ ժամանակ հանդես էր գալիս Ազգային լիգայում։ Նոր ակումբի կազմում ֆուտբոլիստը կարողանում է ամրապնդվել թիմի հիմնական կազմում։ 2013/14 մրցաշրջանում կարողանում է օգնել Ուֆային պատմության մեջ առաջին անգամ դուրս գալ Պրեմիեր լիգա։ Ռուսաստանի առաջնության բարձրագույն դիվիզիոնում իր առաջին խաղն անցկացրել է 2014 թ․ օգոստոսի 3-ին , երբ թիմը մրցում էր «Կուբան» ակումբի հետ։ 2015 թ․ ապրիլի 8-ին Տիշկինը խզում է պայմանագիրը Ուֆայի հետ։ Պրեմիեր լիգայի 2014/15 մրցաշրջանում ֆուտբոլիստն անցկացնում է 19 հանդիպում։
2015 թ․ հուլիսի 6-ին Տիշկինը վերադառնում է «Մորդովիա» ստորագրելով 1 տարվա պայմանագիր։ 2015/16 մրցաշրջանում մասնակցում է 18 հանդիպման, բայց չի կարողանում ետ պահել թիմին Ազգային լիգա տեղափոխվելուց։
2016 թ․ հունիսի 23-ին Տիշկինը պայմանագիր է ստորագրում «Տոմ» ակումբի հետ։ Նոր ակումբի կազմում իր առաջին խաղն անցկացրել է 2016 թ․ օգոստոսի 1-ին, երբ թիմը մրցում էր «Կրասնոդար» ակումբի հետ։ 2016 թ․ դեկտեմբերի 6-ին հայտնի դարձավ, որ ֆուտբոլիստը խզում է պայմանագիրը Տոմի հետ։
2017 թ․ հունիսի 21-ին Տիշկինը պայմանագիր է ստորագրում «ՍԿԱ֊Խաբարովսկ» ակումբի հետ։ Նոր ակումբի կազմում իր առաջին խաղն անցկացրել է 2017 թ․ օգոստոսի 5-ին, երբ թիմը մրցում էր «Լոկոմոտիվ» ակումբի հետ։ 2018 թ․ հունվարին ֆուտբոլիստը լքում է ակումբը։


== Ծանոթագրություններ ==


== Հղումներ ==
Տիշկինը premierliga.ru կայքում
Տիշկինը sports.ru կայքում
Տիշկինը transfermarkt.com կայքում
Տիշկինը soccerway.com կայքում
Չեդդի Ջագան

Չեդդի Ջագան (մարտի 22, 1918(1918-03-22)[…], Պորտ Մորանտ, Գայանա - մարտի 6, 1997(1997-03-06), Վաշինգտոն, Կոլումբիայի շրջան, ԱՄՆ), Գայանայի պետական և քաղաքական գործիչ։ 1945-1947 թթ. Բրիտանական Գվիանայի գունավոր բնակչության միության գլխավոր քարտուղարն էր և անտառահատման արդյունաբերության բանվորների արհմիության նախագահը։
1947-1953 թթ. Բրիտանական Գվիանայի Օրենսդրական խորհրդի անդամ, 1953 թ. և 1957-1964 թ.՝ Բրիտանական Գվիանայի պրեմիեր մինիստր, 1957-1961 թթ.՝ միաժամանակ, առևտրի և արդյունաբերության մինիստր։
Խաղաղության համաշխարհային խորհրդի (ԽՀԻ) անդամ (1953), ԽՀՒ նախագահության անդամ (1969)։ Գայանայի ժողովրդական առաջադիմական կուսակցության (ԺԱԿ) հիմնադիրներից (1950), 1970 թվականից՝ ԺԱԿ-ի գլխավոր քարտուղար։


== Ծանոթագրություններ ==
Դերվիշ (նկար)

«Դերվիշ » (ադրբ.՝ Dərviş), ադրբեջանցի նկարիչ, ադրբեջանական նոր գեղանկարչության հիմնադիրներից Միրզա Կադիմ Էրիվանիի նկարներից։ Նկարը հեղինակը վրձնել է 19-րդ դարի առաջին կեսերին։ Յուղաներկով հեղինակը վրձնել է ապակու վրա, որի չափերն են 21 × 13,2 սմ։ «Դերվիշ» ստեղծագործությունը այսօր պահպանվում և ցուցադրվում է Ռուստամ Մուստաֆաևի անվան արվեստի ազգային թանգարանում (Բաքու, Ադրբեջան)։


== Նկարագիր ==
Ադրբեջանի արվեստի ազգային թանգարանի գույքամատյանում այս ստեղծագործությունը սխալմամբ նշվել է այլ անվանումով՝ «Տղամարդ»։ Ներկա դրությամբ արդեն սխալը շտկված է և նկարը ցուցադրվում է «Դերվիշ» անվանումով։
Ստեղծագործությունում Միրզա Կադիմ Էրիվանին դերվիշին նկարել է ամբողջ հասակով մեկ կանաչ ֆոնին։ Դերվիշի իրանը պատկերված է դիմամասով, դեմքը նկարված է երեք քառորդով, իսկ ոտքերը՝ ամբողջ պրոֆիլով։ Հեղինակը դերվիշին նկարել է անմորուս և երիտասարդ, որի աջ այտին խալ կա։ Ըստ արվեստաբան Նատալիա Միկլաևսկու, դերվիշը նման է պարուհու, որին ավելի վաղ Էրիվանին պատկերել էր այլ ստեղծագործությունում։ Արվեստաբանը հավելում է, որ դերվիշի հայացքն արտահայտիչ է, իսկ աչքերը՝ չարաճճի։ Գլխավոր հերոսի սև մազերը հարթ սանրված են և թափվում են մինչև ուսերը։
Դերվիշը հանդերձավորված է կարմիր ջուբայով։ Օձիքը, կոշիկները, գոտին և սրածայր գդակը կանաչ գույնով է վրձնած։ Հագուստն ու վրայի աքսեսուարները ոսկեգույն են։ Դերվիշի աջ ձեռքին շերտավոր շարֆ է։ Այդ նույն ձեռով վերջինս բռնել է «տեբերզինը»։ Իսկ ձախ ձեռքով բռնել է կեշկուլը։ Այս առարկաները պարտադիր են եղել բոլոր դերվիշնորի համար։ Գլխարկի գագաթին արաբական տառերով գրված է «Ալլահ»։
Ինչպես նշում է Նատալիա Միկլաևսկին, Էրիվանիի այս ստեղծագործությունը կատարված է նույն տեխնիկայով, ինչպես որ «Պարուհին»։ Նկարի պահպանվածությունը գնահատվում է լավ։


== Ծանոթագրություններ ==


== Գրականություն ==
Миклашевская Н. М. Художники XIX в. Мирза Кадым Эривани и Мир Мохсун Навваб / Под ред. Полевого В. М. — Искусство Азербайджана. — Баку, 1954. — Т. IV.
Վերբովեց (գյուղ, Վինոգրադովի շրջան)

Անվան այլ կիրառումների համար տե՛ս՝ ՎերբովեցՎերբովեց (ուկրաիներեն՝ Вербовець), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Վերբովեց գյուղում բնակվում էր 1 206 մարդ։ Բնակավայրը զբաղեցնում է 4458 կմ² տարածք։ Բնակչության խտությունը կազմում էր 0,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քարքե

Արզան, լեռնագագաթ Հայկական լեռնաշխարհում, Սերոկի սարավանդի հարավային մասում, Արածանիի աջ կողմում։


== Ծանոթագրություններ ==
Դատախազություն

Դատախազություն, արդարադատության, վարչական թույլտվությամբ զբաղվող, քաղաքացիական և այլ կատեգորիաների համապատասխան օրենքի կոնկրետ պետական դատական գործերով զբաղվող մարմին։


== Դասակարգում ==
Ընդհանուր իրավասության և մասնագիտացված դատարանները լինում են ռազմական, արբիտրաժային (առևտրային, տնտեսական), մաքսային, հարկային, աշխատանքային վեճերի, վարչական, անչափահասների արդարադատության եւ այլ դատարաններ՝ համապատասխան հատուկ դեպքերի քննության։ Հատուկ դատերի տարբերությունը կիրառվում է սահմանադրական վերահսկողությամբ՝ սահմանադրական դատարանների կողմից։ Որոշ երկրներում, Սահմանադրական դատարանը համարվում է վերահսկողության հատուկ մարմնի և ոչ թե առանձին դատարան դատական համակարգում։ Որոշ երկրներում կան նաև կրոնական և մաքսային դատարաններ։


=== Միջազգային անձ ===
Վերպետական դատարաններմիջազգային
մարզային


=== Հանրային իրավունքի առարկա ===
Պետական դատարաններ (հանրային դատարաններ)Սահմանադրական
Ընդհանուր
Առաջին ատյանի
Երկրորդ ատյանի (Բողոքարկման)
Երրորդ ատյանի (Վճռաբեկ)
Ռազմական տրիբունալ
Մասնագիտացված
Տնտեսական (միջնորդ)
ՎարչականՈչ պետական դատարաններարբիտրաժային դատարանը
ընկերական դատարանը


== Գրականություն ==
Марк Блок. Правосудие в феодальные времена // Блок М. Феодальное общество. М., 2003, с. 350—366
Ռյասնենսկի գյուղական խորհուրդ (Կրասնոպոլսկի շրջան)

Ռյասնենսկի գյուղական խորհուրդ  (ուկրաիներեն՝ Рясненська сільська рада), Ուկրաինայի Սումիի մարզի Կրասնոպոլսկի շրջանում։
2001 թվականի տվյալներով Ռյասնենսկի գյուղական խորհրդում բնակվում էր 1166 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վշելի

Վշելի (ռուս.՝ Вшели), գյուղ Ռուսաստանի Նովգորոդի մարզի Սոլեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիտկովո

Վիտկովո (սերբ.՝ Витково), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 488 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Տուշնա

Տուշնա (ռուս.՝ Тушна), գյուղ Ռուսաստանի Ուլյանովսկի մարզի Սինգիլեևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճգնավորի քարանձավ (Ջուղա)

Ճգնավորի քարանձավ, քարանձավ Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքի մոտ։ Խորհրդային ժամանակաշրջանում գտնվում էր լավ վիճակում։


== Տեղադրություն ==
Քարանձավը գտնվում է Քամու ձորի ձորաբերանին՝ Սուրբ Ամենափրկիչ վանքից դեպի հյուսիս։


== Պատմություն ==
Ճգնավորի քարանձավը թվագրվում է մ․թ․ա․ 3-րդից 1-ին հազարամյակներին։ Հին դարերում օգտագործվել է որպես բնակատեղի։ Մինչև Ջուղայի տեղահանությունը՝ հայերի համար ծառայել է որպես թաքստոց։


== Տես նաև ==
Ջուղա քաղաք
Սուրբ Ամենափրկիչ վանք
Սուրբ Ամենափրկիչ վանքի գերեզմանատուն
Կրեկաճատուն քարանձավ


== Ծանոթագրություններ ==
Հովհաննես Ալեքսանյան

Հովհաննես Ստյոպայի Ալեքսանյան (ծնվել է 1979 թ. հունվարի 15-ին), հայ պատմաբան, պատմական գիտությունների թեկնածու, դոցենտ։


== Կրթություն ==
Հովհաննես Ալեքսանյանը ծնվել է 1979 թ.-ին Լենինականում (այժմ՝ Գյումրի)։ 1996 թ. ոսկե մեդալով ավարտել է Մ. Նալբանյանի անվան ԳՊՄԻ հենակետային Ակադեմիական վարժարանը։ 1996-2000 թթ. սովորել է Երևանի պետական համալսարանի Պատմության ֆակուլտետում։ 2000-2002 թթ. սովորելով նույն ֆակուլտետի մագիստրատուրայում՝ ստացել է մագիստրոսի աստիճան։ 2002-2006 թթ. սովորել է ՀՀ ԳԱԱ Պատմության ինստիտուտի ասպիրանտուրայում։ 2009 թ. ստացել է պատմական գիտությունների թեկնածուի գիտական աստիճան, 2013 թ.-ին՝ դոցենտ։


== Գիտական և մանկավարժական գործունեություն ==
2006-2009 թթ. աշխատել է ՀՀ ԳԱԱ Պատմության ինստիտուտում՝ որպես կրտսեր գիտաշխատող, իսկ 2009-2015 թթ.՝ որպես գիտաշխատող։ 2015 թ.-ին աշխատել է նույն վայրում՝ արդեն որպես ավագ գիտաշխատող։ 2007-2010 թթ. աշխատել է ԵՊՀ Իջևանի մասնաճյուղում՝ որպես դասախոս։ 2010 - 2012 թթ. աշխատել է Եվրոպական կրթական տարածաշրջանային ակադեմիայի (ԵԿՏԱ) Միջազգային հարաբեությունների ամբիոնի վարիչ։ 2010-2016 թթ. Երևանի Խ. Աբովյանի անվան ՀՊՄՀ Պատմության և Իրավագիտության ֆակուլտետի ասիստենտ։ 2012 թ.-ից ԵՊՀ Պատմության ֆակուլտետի Հայաստանի հարակից երկրների պատմության ամբիոնի ասիստենտ, ապա՝ դոցենտ։ 2012 թ. - ՀՀ ԳԱԱ Գիտակրթական միջազգային կենտրոնի Միջազգային հարաբերությունների ամբիոնի ասիստենտ։ 2012 թ.-ից ցայսօր՝ ԵՊՀ Հայաստանի հարակից երկրների պատմության և Սփյուռքագիտության ամբիոնների դասախոս։ 2016 թ.-ից՝ Հայաստանի պատմագետների միության անդամ է։ 2018-2020 թթ. ՀՀ ԱԳՆ Դիվանագիտական դպրոցի վերապատրաստումների ծրագրով հրավիրյալ դասախոս։ 


== Պետական ծառայություն ==
2017-2019 թթ. աշխատել է ՀՀ Սփյուռքի նախարարության Հայրենադարձության և հետազոտությունների վարչության Հայրենադարձության բաժնի պետ։ 2019 – 2020 թթ. աշխատել է ՀՀ վարչապետի աշխատակազմի Սփյուռքի գործերի գլխավոր հանձնակատարի գրասենյակի Հայրենադարձության և հետազոտությունների վարչության Հայրենադարձության բաժնի պետ։ 2020 թ. հուլիսից՝ ՀՀ վարչապետի աշխատակազմի Սփյուռքի գործերի գլխավոր հանձնակատարի գրասենյակի Ռազմավարությունների մշակման բաժնի պետ։ Նա 2019 թ. սեպտեմբերին հանդես եկավ հայտարարությամբ, որ ներկայումս հայրենադարձության տեմպերի որոշակի աճ կա։ Նաև նա նշեց, որ կա Սփյուռքի հետ հարաբերություններում պետական լիազոր մարմին ունենալու կարիք։


== Գրքեր ==
Ալեքսանան Հ., Հայկական համայնքները խորհրդային հանրապետություններում 1917-1941 թթ., Ե., Պատմության ինստիտուտ, 2011 (երկրորդ հրատարակությունը 2014 թ.)
Բարխուդարյան Վ. Բ., Ալեքսանյան Հ. Ս, Ռուսաստանի հայ գաղթօխաջների պատմություն (Հյուսիսային Կովկաս, Նոր Նախիջևան, Աստրախան, Սանկտ Պետերբուրգ, Մոսկվա), Ե., Պատմության ինստիտուտ, 2015
Ալեքսանյան Հ., Հայկական համայնքները խորհրդային հանրապետություններում 1941-1991 թթ., Ե., Պատմության ինստիտուտ, 2016


== Պարգևներ ==
2018 թ. շնորհվել է ՀՀ քաղծառայության երկրորդ դասի խորհրդականի դասային աստիճան։
2019 թ. պարգևատրվել է ՀՀ սփյուռքի նախարարության «Վիլյամ Սարոյան» մեդալով։


== Ծանոթագրություններ ==
Սասինովսկի գյուղական խորհուրդ (Պիրյատինսկի շրջան)

Սասինովսկի գյուղական խորհուրդ  (ուկրաիներեն՝ Сасинівська сільська рада), Ուկրաինայի Պոլտավայի մարզի Պիրյատինսկի շրջանում։
2001 թվականի տվյալներով Սասինովսկի գյուղական խորհրդում բնակվում էր 1502 մարդ։ Բնակավայրը զբաղեցնում է 91,85 կմ² տարածք։ Բնակչության խտությունը կազմում էր 16,35 մարդ/կմ²։ Խորհրդում կա 6 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(1015) Քրիստա

(1015) Քրիստա (անգլ.՝ Christa), աստերոիդ աստերոիդների գոտու արտաքին մասում։ Հայտնաբերվել է 1924 թվականի հունվարի 31-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,20808 ա. մ., առավելագույնը մոտենում է 2,9413 ա. մ. հեռավորության վրա և հեռանում 3,4748 ա. մ., իսկ Երկրի ուղեծրին Քրիստա աստերոիդը նվազագույնը մոտենում է 1,9694 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2098,78 երկրային օրվա ընթացքում, իր ուղեծրով շարժվելով միջինում 0,171529 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,46° անկյուն։
Քրիստա աստերոիդը պատկանում է Վերիտասի աստերոիդների ընտանիքին, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1015) Քրիստա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շողեր ապակու մեջ

«Շողեր ապակու մեջ» (լատիշ․՝ Stari stiklā), խորհրդային գեղարվեստական ֆիլմ, որը նկարահանել է  ռեժիսոր Իմանտ Կրենբերգսը Ռիգայի կինոստուդիայում 1969 թվականին։


== Սյուժե ==
Գլխավոր հերոսուհին՝ Ասյա Ռիտուման, աշխատում է ապակու գործարանում՝ աշխատանքային ճաշարանում։ Ընկերների աջակցությամբ նա որոշում է կտրուկ փոխել իր կյանքը և տեղափոխվում է գեղարվեստական ապակու արտադրամաս որպես աշակերտուհի։
Ուլդիս Ռիտումսը՝ Ասյայի ամուսինը, որը վարպետ է, արտադրամասի ղեկավարի թեկնածու, աստիճանաբար հեռանում է հին ընկերներից, մտածում է միայն ապագա կարիերայի մասին։ Նա դեմ է կնոջ որոշմանը։ Փոխադարձ վիրավորանքներն ավարտվում են ամուսնալուծությամբ։
Ասյան սիրահարվում է իր գործընկեր Վալտերին, որը նախկինում եղել է տաղանդավոր նկարիչ է և վաղուց չի նկարել կտավի վրա, սակայն երազում է ամեն ինչ նորից սկսել։ Նրա նախկին կուրսընկերուհի Իրիսը հիշում է այն օրերը, երբ Վալտերին համարում էին ամենահեռանկարային ուսանողը։ Նա կրկին վերցնում է վրձինը, բայց շուտով հասկանում է, որ տաղանդը մարել է։


== Դերերում ==
Լիլիտա Օզոլինիա – Ասյա Ռիտումա
Վիյա Արտմանե – Իրիս
Ուլդիս Դումպիս – Ուլդիս Ռիտումս
Գունար Ցիլինսկի – Վալտերս Ապս
Էգոնս Բեսերիս – Ժանիս
Անտրա Լիեդսկալնինյա – Վերա
Վայրոնիս Յականս – պրոֆեսոր Շտրալ
Կարպ Կլետնիեկս – քեռի Ռիտումս
Յանիս Կուբիլիս – գործարանի տնօրեն
Հելենա Ռոմանովա – բանվորուհի


== Նկարահանող խումբ ==
Սցենարի հեղինակ՝ Լիա Բրիդակա
Բեմադրող ռեժիսոր՝ Իմանտս Կրենբերգս
Բեմադրող օպերատոր՝ Մարիս Ռուձիտիս
Կոմպոզիտոր՝ Ռոմուալդս Կալսոնս
Բեմադրող նկարիչ՝ Ուլդիս Պաուզերս
Հնչյունային օպերատոր՝ Իգոր Յակովլև
Ռեժիսոր՝ Բոլեսլավ Ռուժ
Օպերատոր՝ Մոդրիս Ռեսնայս
Մոնտաժող՝ Էրիկա Մեշկովսկա
Խմբագիր՝ Օլգա Լիսովսկայա
Տնօրեն՝ Գ. Բլումենտալ
Գեղարվեստական ղեկավար՝ Սամսոն Սամսոնով


== Ծանոթագրություններ ==
Քլինտոն շրջան (այլ կիրառումներ)

Քլինտոն շրջան, կարող է վերաբերել՝

Քլինտոն շրջան - ԱՄՆ Ինդիանա նահանգի 92 վարչական միավորներից մեկը
Քլինտոն շրջան - ԱՄՆ Կենտուկի նահանգի 105 վարչական միավորներից մեկը
Քլինտոն շրջան - ԱՄՆ Միչիգան նահանգի 83 վարչական միավորներից մեկը
Քլինտոն շրջան - ԱՄՆ Միսսուրի նահանգի 114 վարչական միավորներից մեկը
Քլինտոն շրջան - ԱՄՆ Նյու Յորք նահանգի 62 վարչական միավորներից մեկը
Քլինտոն շրջան - ԱՄՆ Փենսիլվանիա նահանգի 67 վարչական միավորներից մեկը
Քլինտոն շրջան - ԱՄՆ Այովա նահանգի 99 վարչական միավորներից մեկը
Ապուչեխ

Անվան այլ կիրառումների համար տե՛ս՝ Ապուչեխ (այլ կիրառումներ)Ապուչեխ, Էպիչեխու (թուրք. Էպչաղա), գյուղ (գյուղաքաղաք) Փոքր Հայքում, գյուղ Արևմտյան Հայաստանում, Խարբերդի վիլայեթի Ակնի գավառակում, Ակն քաղաքի հարավարևելյան մատույցներում։ Գտնվում էր Ակն քաղաքից փոքր-ինչ հարավ-արևելք, Ապաուչեխ լեռան փեշերին, բարձրադիր վայրում։


== Աշխարհագրություն ==
Գյուղն ունի գեղեցիկ դիրք, առատ ջուր և առողջարար օդ։


== Պատմություն ==
Հիմնադրվել է XVI դարում Ապուղամր Արծկեցու և Բունիաթ Սեբաստացու նախաձեռնությամբ։ Ըստ ոմանց Ապուչեխի առաջին բնակիչները գաղթել են Անիից, իսկ մյուսների կարծիքով, ելնելով Ապջուղա անվան տարբերակից, ենթադրում են, որ այստեղ վերաբնակվել են Ջուղայից եկած անձինք։
Ապուչեխը տվել է 13 ամիրայական ընտանիքներ (Ճեզայիրլյան, Չերազյան, Ագատյան, Թամուրյան և այլն)։
Հայ բնակչության մեծ մասը զոհ գնաց 1915 թվականի Մեծ եղեռնին։


== Բնակչություն ==
1800-1900-ական թվականներին ուներ 2000 բնակիչ, որի մեծամասնությունը՝ հայեր։ Ապուչեխցիները բարձրահասակ, ծավի աչքերով և շիկահեր մարդիկ էին և շատ էին տարբերվում Ակնի շրջանի մյուս գյուղերի բնակիչներից։ Տարբերվում էին նաև բարբառով։


== Տնտեսություն ==
Բնակիչները զբաղվում էին այգեգործությամբ, տորոնի մշակությամբ (արտահանվում էր Փոքր Ասիայի բոլոր շուկաները), ջուլհակությամբ, կոշկակարությամբ, ատաղձագործությամբ։ Հռչակված էին Ապուչեխում պատրաստած կանացի գլխաշորերը, յազմաներն ու դիմացկուն կերպասները։
1880 թվականին Ապուչեխում կային 2 շուկա, 4 փուռ, 1 բաղնիք, մի քանի տասնյակ խանութներ և արհեստանոցներ։


== Պատմամշակութային կառույցներ ==
Ապուչեխում էին գտնվում Վարագա Ս. Նշան եկեղեցին (XIV դ.), շրջակայքում՝ Ս. Սահակ, Ս. Հակոբ, Ս. Թորոս, Ս. Նշան, Ս. Մինաս եկեղեցիների և Ս. Աստվածածին մատուռի ավերակները։


== Կրթություն ==
Ապուչեխում գործում էր Ս. Վարագա եկեղեցուն կից վարժարանը, որը 1883 թվականին ուներ 140 աշակերտ (90 տղա և 50 աղջիկ) և 4 ուսուցիչ։


== Մշակույթ ==
XIX դարի վերջերին և XX դարի սկզբներին կային «Վարագա սանուց» և «Արշալույս երիտասարդաց» միաբանությունները, թատրոն և գրադարան։ Հրատարակվում էին «Մտրակ» թերթը։


== Անվանի մարդիկ ==
Ապուչեխից էին։

Պողոս Արապյանը (1742-1835)՝ տպագրիչ ու տառեր ձուլող, որի սերնդակիցները հիմնել են Պոլսի տպարանը և հրատարակել են մոտ 100 անուն գիրք,
Թորոս Ազատյանը՝ հասարակակն գործիչ,
Սարգիս Ապուչեխցին (XVII-XVII դարեր)՝ բանաստեղծ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Քեչյան Ա., Ակն և ակնցիք, Փարիզ, 1952


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գոլովկինո (այլ կիրառումներ)

Գոլովկինո, կարող է վերաբերել՝

Գոլովկինո - գյուղ Ռուսաստանի Ուլյանովսկի մարզի Ստարոմայնսկի շրջանի կազմում։
Գոլովկինո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Աբիլնիջար

Աբիլնիջար, գյուղ Արևմտյան Հայաստանում, Բիթլիսի վիլայեթի Մշո գավառի Մուշ գավառակում։
1986 թվականի դրությամբ գյուղում պահպանվել էր VI դարի եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆրանսուա Կյուպի դե Ռենուշարդ

Ֆրանսուա Կյուպի դե Ռենուշարդ սենյոր դե Ռենուշարդ (նոյեմբերի 10, 1732(1732-11-10), Փարիզ - հոկտեմբերի 13, 1808(1808-10-13), Փարիզ), 18-րդ դարի ֆրանսիացի դասական կոմպոզիտոր, թավջութակահար ու երաժշտական մանկավարժ։


== Կենսագրություն ==
Ֆրանսուա Կյուպի դե Ռենուշարդը եղել է Ֆերդինանդ-Ժոզեֆ դե Կյուպի Կամարգոյի և Մարի-Էնն Սմետի որդին։
Նա հանրահայտ բալետի պարուհի Մարի Կամարգոյի (1710–1770) և ջութակահար Ժան-Բապտիստ դե Կյուպի դե Կամարգոյի եղբայրն էր։
Եղել է Մարտեն Բերտոյի սանը: 1750 թվականին ընդունվել է Փարիզի Օպերա՝ որպես basse du grand chœur և այնտեղ մնացել մինչև 1770 թվականը:
Կրթական նշանակություն ունեցող իր բազմաթիվ ստեղծագործություններից բացի Կուպին ամրապնդել է իր հեղինակությունը Ֆրանսիայում թավջութակին ավելի մեծ նշանակություն տալու համար: Ֆրանսուա Կուպին նույն հարթության վրա է գտնվում մի կողմից իր ուսուցիչ Մարտեն Բերտոյի և Ժան-Բապտիստ Բարրիերի, իսկ մյուս կողմից ՝ եղբայրներ Ժան-Լուի Դյուպորի և Ժան-Պիեր Դուպորի հետ:


== Ստեղծագործություններ ==
Ֆրանսուա-Ժոզեֆ Ֆետիի կողմից չնշված այլ աշխատանքների թվում Ֆրանսուա Կյուպին գրել է նաև

Arrangements: Recueil d'airs choisis des meilleurs auteurs pour violoncelle (1761)
Recueil d'airs choisis des meilleurs auteurs ajustés pour le violoncelle (Paris, Le Menu, 1761)
6 սոնատա թավջութակի ու բասի համար, Op. 1 (c. 1761)
6 դուետ 2 թավջութակի համար, Op. 2 (c. 1767), missing
6 դուետ 2 թավջութակի համար, Op. 3 (c. 1770)
3 դուետ 2 թավջութակի համար, Op. 5 (1773)
2 Cello concertos, mentioned by Fétis and Ernst Ludwig Gerber (missing)
Six duo (sic) pour deux violoncelles, Op. 3 (Paris, La Chevardière)
Six duo (sic) pour deux violoncelles, Op. 5 (Bayeux, Le Menu, 1773)
Airs d'opéra-comiques pour deux violoncelles (Paris, 1777)
Cello Concerto in D Major (1783)
Concerto à grand orchestre pour le violoncelle (Paris, 1783). The orchestra includes strings, 2 oboes and 2 horns; (Paris, 1783)
Air de l'Aveugle de Palmire, and Menuet de Fischer, for 2 cellos (c. 1784)
Recueil de petits airs variés et dialogués for 2 cellos, Op. 9 (around 1800)
Méthode nouvelle et raisonnée pour apprendre à jouer du violoncelle (Paris, Le Menu, 1772). The method contains comments on the technique of the instrument.


== Գրականության ցանկ ==
François Schoonjans, « Amour, danse, musique, lignages : les Cupis de Camargo », in, Les Lignages de Bruxelles, Brussels, n° 55-56, 1973, p. 49-54.


== Ծանոթագրություններ ==


== Արտաքին հղումներ ==
François Cupis de Renoussard in Historical Dictionary of Music of the Classical Period
François Cupis de Renoussard, Duo op.V n.2 in C major on YouTube
Գալյուտա

Գալյուտա, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում էր Արածանիի Մալխազի վտակի աջ կողմում, Դիադին քաղաքից 40 կմ հարավ-արևմուտք։


== Բնակչություն ==
1878 թվականին ուներ 141 բնակիչ։


== Պատմամշակութային կառույցներ ==
Գալյուտայի շրջակայքում կային ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պրովալովկա

Պրովալովկա (ուկրաիներեն՝ Провалівка), գյուղ Ուկրաինայի Ժիտոմիրի մարզի Լյուբարսկի շրջանում։ Հիմնադրվել է 1601 թվականին։
2001 թվականի տվյալներով Պրովալովկա գյուղում բնակվում էր 437 մարդ։ Բնակավայրը զբաղեցնում է 16438 կմ² տարածք։ Բնակչության խտությունը կազմում էր 26,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հալում

Հալում, նյութի անցումը բյուրեղային (պինդ) վիճակից հեղուկ վիճակի, տեղի է ունենում ջերմության քանակի կլանումով (I կարգի ֆազային անցում)։ Հալման բնութագրական մեծություններն են հալման ջերմաստիճանը (Th) և հալման ջերմությունը։ Հալման հակառակ պրոցեսը՝ բյուրեղացումը, ընթանում է նույն (Th) ջերմաստիճանում և ջերմության նույն քանակի անջատումով, որը կլանվում է Հալման պրոցեսում։ Որոշակի (Th)-ի առկայությունը բյուրեղային նյութերի կարևոր հատկանիշն է, որով դրանք տարբերվում են որոշակի հալման ջերմաստիճան չունեցող ամորֆ նյութերից։ Մաքուր մետաղներից Հալման ամենաբարձր ջերմաստիճանն ունի վոլֆրամը (3410 °C), ամենացածրը՝ սնդիկը (-38,9 °C)։ խառնուրդները միշտ իջեցնում են (Th)։ Հալման ամբողջ պրոցեսի ընթացքում նյութի ջերմաստիճանը մնում է հաստատուն և հավասար (Th)-ի (նկ. 1), չնայած նյութին ջերմության քանակ է հաղորդվում։ (Th) կախված է ճնշումից, այդ մեծությունների կապն արտահայտվում է Կլապեյրոն-Կլաուզիուսի հավասարումով։ Նյութերի մեծ մասի ծավալը Հալման ժամանակ աճում է (մի քանի%-ով), որի հետևանքով ճնշման մեծացմանը զուգընթաց (Th) բարձրանում է։ Սակայն որոշ նյութերի (օրինակ, Ge, Si, Bi, InSb, GaSb, թուջ, սառույց ևն) հալման պրոցեսում դիտվում է ծավալի փոքրացում, որը պայմանավորում է (Th)-ի նվազում՝ ճնշման մեծացմանը զուգընթաց (նկ. 2)։ Հալման պրոցեսը բացատրվում է մոլեկուլային-կինետիկ տեսությամբ։ Բյուրեղային ջերմության քանակ հաղորդելը մետաղներին։
Բռնակապան

Անվան այլ կիրառումների համար տե՛ս՝ Բռնակապան (այլ կիրառումներ)Բռնակապան, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Քոբ լեռան հարավային ստորոտում, Բռնակապան լեռանանցքի մոտ։


== Աշխարհագրություն ==
Գյուղն հարուստ է ալպյան արոտավայրերով և անտառակներով։


== Բնակչություն ==
1880 թվականին ուներ 361 բնակիչ։


== Պատմամշակութային կառույցներ ==
Բռնակապանի տարածքում պահպանվել են հին հայկական շինվածքների մնացորդներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լոնգվալ

Լոնգվալ (ֆր.՝  Longueval), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 271 մարդ, բնակչության խտությունը` 31.77 մարդ/կմ²։ Բնակավայրը զբաղեցնում է 8.53 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 39 կմ արևելք։


== Բնակչություն ==


== Տնտեսություն ==
2010 թվականին ուներ 170 աշխատունակ (15-64 տարեկան)  բնակիչ, որոնցից ակտիվ էին 126-ը, իսկ ոչ ակտիվները` 44։ Ակտիվության ցուցանիշը կազմում է 74,1 %։ 126 աշխատունակ մարդկանցից աշխատել է 120 անձ (75 տղամարդ և 45 կին)։ Գործազուրկ են եղել 6 անձ (1 տղամարդ և 5 կին)։ 44 անաշխատունակներից 8-ը եղել են աշակերտներ կամ ուսանողներ, 13-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդուար Ռիսլեռ

Էդուար Ռիսլեռ (ֆր.՝ Édouard Risler, փետրվարի 23, 1873(1873-02-23), Բադեն-Բադեն, Բադենի Մեծ Դքսություն, Գերմանական կայսրություն - հուլիսի 21, 1929(1929-07-21), Փարիզի 8-րդ շրջան, Փարիզ և Փարիզ), ֆրասիացի դաշնակահար։


== Կենսագրություն ==
Ռիսլեռը ծնվել է 1873 թվականին, հայրը եղել է գերմանացի, մայրը՝ ծնունդով Ֆրանսիայի Էլզաս մարզից։ Ռիսլեռը սովորել է սովորել է Փարիզի կոնսերվատորիայում՝ Էմիլ Դեկոմբեի, Լուի Դիմերի և Թեոդոր Դուբուայի մոտ, որից հետո ուսումը շարունակել է Գերմանիայում՝ Եվգենի դ'Ալբերտի և Բերնհարդ Շտաֆենհագենի մոտ։ 1896 թվականին աշխատել է որպես Բայրոյթի փառատոնի դասուսույց։ Ռիսլեռի ակտիվ համերգային կարիերան հիմնականում հիմնված էր լայնամասշտաբ համերգային փուլերի վրա («Լավ տեմպերացված կլավիր», Բեթհովենի բոլոր սոնատները, Շոպենի բոլոր ստեղծագործությունները)։ Միևնույն ժամանակ Ռիսլեռը իր ժամանակի շատ հայտնի առաջին կատարողն էր, ներառյալ Պոլ Դաքսի քառասուն տարի առաջվա սոնատները, որոնցից մի քանիսը գրել էր Գաբրիել Ֆորե։ 
1897-1898 թվականներին դասավանդել է «Schola Cantorum de Paris» մասնավոր դպրոցում։ 1907 թվականին դարձել է Փարիզի կոնսերվատորիայի պրոֆեսոր։
Ռիսլեռի ձայնագրությունների միակ շարքը կատարվել է 1917 թվականին և, չնայած տեխնիկայի վատ որակին, այն  վերականգնվել է և տպագրվել։ 
1906 թվականից Ռիսլեռը դասավանդել է Փարիզի կոնսերվատորիայում։
Ամուսնացել է Էմիլի Գիրետի հետ, որը եղել է սիրողական երգիչ, վերջինիս համար Գաբրիել Ֆորեն մի քանի մեղեդի է գրել։ Ռիսլեռն ու Էմիլին ունեցել են երկու երեխա։
Մահացել է 1929 թվականին, հուղարկավորված է Պեր Լաշեզ գերեզմանատանը։


== Ծանոթագրություններ ==


== Արտաքին հղումներ ==
Портреты Эдуара Рислера
Édouard Risler
Iconographie d'Édouard Risler sur Gallica
Կալմիկովո (Մյասնիկովի շրջան)

Անվան այլ կիրառումների համար տե՛ս՝ Կալմիկովո (այլ կիրառումներ)Կալմիկովո (ռուս.՝ Калмыково), գյուղ Ռուսաստանի Դաշնության Ռոստովի մարզի Մյասնիկովի շրջանում։ Մտնում է Պետրովսկի գյուղական համայնքի կազմի մեջ։
Կոիգու (գյուղ, Օտեպյաե շրջան)

Անվան այլ կիրառումների համար տե՛ս՝ ԿոիգուԿոիգու (էստ․՝ Koigu), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օսկար լավագույն տիտրերի համար

«Օսկար» լավագույն տիտրերի համար տրվել է մեկ անգամ 1929 թվականի առաջին մրցանակաբաշխության ժամանակ Ջոզեֆ Ֆարնեմին։ Այս նույն անվանակարգում առաջադրված էր Ալեքսանդր Կորդին «Հեղինե Տրոյացու անձնական կյանքը» ֆիլմի համար և Ջորջ Մերիոնը՝ առանց որևէ առանձին ֆիլմ նշելու։
Ռաֆլեզիաներ

Ռաֆլեզիաներ (լատ. Rafflesiaceae), երկշաքիլավորների (Magnoliopsida) դասին պատկանող մակաբույծ բույսերի ընտանիք։ Ներառում է ավելի քան 30 տեսակ, որոնք միավորված են երեք ցեղերի մեջ։ Միտոքոնդրիալ ԴՆԹ-ի գեների ուսումնասիրությունները ցույց են տվել, որ տվյալ ընտանիքը ընդգրկվում է Malpighiales կարգի մեջ։


== Կենսաբանական նկարագրություն ==

Համաձայն APG II դասակարգաման համակարգի, տվյալ ընտանիքը կազմված է երեք ցեղից. Ռաֆլեզիա, Ռիզանթես և Սապրիա։
Ռաֆլեզիաները մակաբույծ բույսեր են, որոնք ապրում են տարբեր բույսերի արմատների և ցողունների մեջ։ Ամբողջ մարմինը կազմված է միայն ծաղկից կամ ծաղկաբույլից, այն դեպքում երբ բույսի վեգետատիվ մասը գտնվում է տիրոջ արմատի կամ տիրոջ ճյուղի մեջ և չի երևվում դրսից։ Բույս-տիրոջ հյուսվածքներում ռաֆլեզիաները տարածվում են բջջային քարշապարանների տեսքով, որոնք հիշեցնում են սնկի հիֆերը։ Մակաբուծության այսպիսի տեսակը կոչվում է էնդոպարազիտիզմ։
Ծաղկավոր բույսերից նման գոյացություններ ունեն միայն խոլորձները և ռաֆլեզիաները։
Պտուղը հատապտուղ է․ սպիտակուցով և չանդամատված սաղմով սերմ։


== Դասակարգում ==


=== Տաքսոնոմիական դիրքորոշում ===
Ըստ APG III (2009) դասակարգաման համակարգի այս ընտանիքը միացված է Malpighiales դասին։
Տաքսոնոմիական դիրքորոշումը ըստ APG II (2003) դասակարգման համակարգի անորոշ է համարվում, ընտանիքը ներառվում է «ընտանիքների և ցեղերի շարքի մեջ, որոնք չունեն APG II դասակարգման համակարգի մեջ հաստատուն տեղ»։ Ավելի վաղ ընտանիքը ներառվում էր Malpighiales կարգի մեջ կամ ներառվում է մի առանձին Rafflesiales կարգի մեջ։


=== Ցեղեր ===
APG II դասակարգման համակարգի համաձայն ընտանիքի մեջ ներառվում է երեք ցեղ։

Rafflesia typus - Ռաֆլեզիա
Rhizanthes - Ռիզանթես
Sapria - ՍապրիաԱվելի վաղ ընտանիքը ներառում նաև ուրիշ ցեղերի մեջ. Apodanthes, Cytinus, Hydnora, Pilostyles, Prosopanche. 


== Ծանոթագրություններ ==
Իտալիան Մանկական Եվրատեսիլ երգի մրցույթում

Իտալիան առաջին անգամ Մանկական Եվրատեսիլ երգի մրցույթին մասնակցության հայտ է ներկայացրել 2011 թվականին, սակայն որոշ խնդիրներով հետ է վերցրել մասնակցության հայտը։ ։2014 թ հուլիսի 18-ին Իտալիան հայտարարեց, որ առաջնելույթ է կատարում։ Իտալիան ներկայացրեց Վինչենցոն և կարողացավ հաղթանակ բերել իր երկրին։


== Մասնակցումներ ==


== Ծանոթագրություններ ==
Խվորոստյանկայի շրջան

Խվորոստյանկայի շրջան (ռուս.՝ Хворостянский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1935 թվականին։ Վարչական կենտրոնը՝ Խվորոստյանկա։


== Աշխարհագրություն ==
Շրջանի տարածքի մակերեսը կազմում է 1845 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14819 մարդ։ Բնակչության խտությունը կազմում էր 8,03 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ասսեն

Ասսեն (հոլ.՝ Assen ( արտասանություն)), համայնք և քաղաք Նիդերլանդների Դրենթե մարզի հյուսիսային մասում։ Նույն մարզի վարչական կենտրոնն է։ Քաղաքի կարգավիճակ ստացել է 1809 թվականին։ Տարածքը 83,5 կմ² է, բնակչություն՝ 67.200 մարդ (2011 թ. տվյալներով)։


== Ծանոթագրություններ ==
Վաշչաևսկի (Շոլոխովսկի շրջան)

Վաշչաևսկի (ռուս.՝ Ващаевский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Կոլունդաևսկի գյուղական համայնքի կազմի մեջ։
Վերին Պելդուս

Վերին Պելդուս  (ռուս.՝ Верхняя Пелдус), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պյոզա գետի աջ ափին՝ 121 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը -  03030000212103000049965
Հիդրոլոգիական ուսումնասիրությունների կոդը -  103004996
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կովալի (գյուղ, Յարցևսկի շրջան)

Անվան այլ կիրառումների համար տե՛ս՝ ԿովալիԿովալի (ռուս.՝ Ковали), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տուրգենևի նրբանցք (Տագանրոգ)

Տուրգենևի նրբանցք (ռուս.՝ Тургеневский переулок), նրբանցք ՌԴ Ռոստովի մարզի Տագանրոգ քաղաքի կենտրոնական մասում։ Անվանվել է ի պատիվ ռուս մեծանուն գրող Իվան Տուրգենևի։


== Աշխարհագրություն ==
Գտնվում է Շևչենկոյի և Հունական փողոցների միջև։ Հատում է Էնգելսի, Կարլ Լիբկնեխտի, Չեխովի, Ալեքսանդրի, Ֆրունզեի և Պետրոսի փողոցները։ Տանում է դեպի Քարե սանդուղք, որն իջնում է դեպի ծով։
Երկարությունը 1685 մ է։ Շինությունների համարակալումը սկսվում է Հունական փողոցից։


== Պատմություն ==
Սկզբնապես կոչվել է Չորրորդ Լայնական նրբանցք։ Այնուհետև վերանվանվել է ի պատիվ տագանրոգցի հայտնի վաճառական և բարերար Գերասիմ Ֆեոդորովիչ Դեպալդոյի։ 1923 թվականին նրբանցքը կրկին վերանվանվել է, այս անգամ ի պատիվ գրող Իվան Տուրգենևի։ Հատկանշական է, որ գրողը ոչ մի կապ չի ունեցել Տագանրոգի հետ։


== Նրբանցքում գտնվում են ==
Սկիզեռլիի տուն` Տուրգենևի նրբանցք, 3
Լակիերի տուն (Տագանրոգի դատախազություն)` Տուրգենևի նրբանցք, 5
Բաղդասարովների տուն` Տուրգենևի նրբանցք, 7
Ռուբանչիկի տուն` Տուրգենևի նրբանցք, 12
Տագանրոգի կառավարման և տնտեսագիտական ինստիտուտ` Տուրգենևի նրբանցք, 13 և 18
«Ֆրեկեն Բոք» սրճարան` Տուրգենևի նրբանցք, 24
Նախկին ուսուցչական ինստիտուտ` Տուրգենևի նրբանցք, 32
Պետրուցցիի տուն` Տուրգենևի նրբանցք, 35
Տագանրոգի Վ. Մ. Պետլյակովի անվան ավիացիոն քոլեջ` Տուրգենևի նրբանցք, 44


== Հուշարձաններ ==
Արևային ժամացույց` Քարե սանդուղքի վերին հարթակ


== Պատկերասրահ ==

		
		
		
		
		


== Աղբյուրներ ==
Энциклопедия Таганрога. Таганрог: Антон, 1998. — 624 с. — ISBN 5-88040-017-4.
Դրանգ նախ օստեն (արտահայտություն)

Դրանգ նախ օստեն (գերմ.՝ «Drang nach Osten»—«Գրոհ դեպի Արևելք»), 9-20-րդ դարերի Գերմանիայի զավթողական քաղաքականությունը բնութագրող արտահայտություն։ Դրսևորվել է զավթումներով, սլավոնական ցեղերի գերմանացմամբ, գերմանացիների մշակութային և ռասայական, գերազանցության պրոպագանդմամբ։


== Պատմություն և նկարագիր ==
«Դրանգ նախ օստեն»-ը 19-րդ դարի 50-ական թվականներին դրվեց շրջանառության մեջ և առնչվում էր նրա դեմ սլավոնական ժողովուրդների մղած պայքարին։ 19-րդ դարի 2-րդ կեսին և 20-րդ դարում վերածվեց զավթումներն արդարացնելու քաղաքական և իրավական հասկացության։ Լրացվելով շովինիստական, ռասիստական գաղափարներով՝ դարձավ գերմանական ֆաշիզմի գաղափարախոսության բաղադրիչ մասերից մեկը։ «Դրանգ նախ օստեն»-ը դարերի ընթացքում թունավորել էր գերմանական ժողովրդի գիտակցությունը՝ ջանալով նրա հոգում ատելություն սերմանել մյուս ժողովուրդների հանդեպ և հավատ՝ «գերմանական ռասայի» կարծեցյալ գերազանցության նկատմամբ։
Ռոոբե

Ռոոբե (էստ․՝ Roobe), գյուղ Էստոնիայի Վալգամաա նահանգի Հելմե շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լյուիս շրջան (այլ կիրառումներ)

Լյուիս շրջան, կարող է վերաբերել՝

Լյուիս շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Լյուիս շրջան - ԱՄՆ Թենեսի նահանգի 95 վարչական միավորներից մեկը
Լյուիս շրջան - ԱՄՆ Կենտուկի նահանգի 105 վարչական միավորներից մեկը
A (այլ կիրառումներ)

A, կարող է վերաբերել


== Տառեր ==
A (լատինական) - լատինական տառ
А (կիրիլյան) - կիրիլական տառ


== Չափման միավորներ ==
a- (Ատտո), տասնորդական նախածանց, նշանակում է 10−18.


== Աշխարհագրություն ==
А (Ալտ Իսսելի վտակ) - գետ Գերմանիայում և Նիդեռլանդներում, Ալտե Իսսելի աջ վտակ
А (Վերրի վտակ) - գետ Գերմանիայում, Վերրեի վտակ
А (Դինտելի վտակ) - գետ Նիդեռլանդներում, Դինտելի վտակ
А (Մյոնեի վտակ) - գետ Գերմանիայում, Մյոնեի ձախ վտակ
А (Նետեի վտակ) - գետ Գերմանիայում, Նետեի վտակ
А (Էմսի վտակ) - գետ Գերմանիայում, Էմսի վտակ


== Այլ ==
A (խումբ) - Մեծ Բրիտանական ռոք խումբ
Յուլիայի բազիլիկա

Յուլիայի բազիլիկա(իտալերեն՝ Basilica Giulia), կառույց Հռոմի ֆորումում, Իտալիայում։ Եղել է ընդարձակ, հասարակական կառույց, որը ժողովների և այլ պաշտոնական գործարքների հավաքատեղին էր Հռոմեական կայսրության ժամանակաշրջանում։ Դրա մնացորդները պեղվել են։ Այն, ինչ մնացել են նրանից՝ հիմքերն են, հարկերը և ետին անկյունային պատի փոքր հատված՝ մի քանի կամարներով։ Դրանք սկզբնական կառույցի և հետագա կայսերական ժամանակաշրջանի վերակառուցման մի մասն են։ Պահպանվել է նաև մի սյուն սկզբնական կառույցից։


== Պատմություն ==

Յուլիայի բազիլիկան կառուցվել է նախկին Սեմպրոնիա բազիլիկայի տեղում ( Մ․թ․ա 170) Հռոմի ֆորումի հարավային մասում, Էմիլիայի բազիլիկայի դիմաց։ Այն կառուցվել է Մ․թ․ա 46 թվականին Հուլիոս Կեսարի կողմից։
Մ․թ․ա 12 թվականի շինությունը վերակառուցվել է հրեդեհից հետո Օկտավիանոս Օգոստոս կայսեր կողմից։ Հենց այս ժամանակ էլ կառույցը պատվել է մարմարով։
283 թվականի հրդեհի պատճառով ևս շինությունը խիստ տուժել է, և նորից վերակառուցվել է Դիոկղետիանոս կայսեր օրոք։
Յուլիայի բազիլիկայում տեղակայված են եղել քաղաքացիական իրավական ատյաններ, վաճառակետեր և կառավարական հաստատություններ։ 1-ին դարում այն հանդիսանում էր Centumviri ժողովների հավաքատեղին, որտեղ լուծվում էին ժառանգությանը վերաբերող հարցեր։
Կառույցը մասամբ ավերվել է 410 թվականին վեստգոթերի օրոք, երբ նրանք գրավել են Հռոմը, և այդուհետ տեղանքը վերածվել է ավերակների դարեր շարունակ։ Բազիլիկայի մնացորդների մի մասը վերածվել է եկեղեցու 7-8-րդ դարերում։ Կառույցը ներկայումս ուղղանկյունաձև տարածք է, որը գետնից բարձր է 1 մետր։


== Հնագիտական պեղումներ ==
1850 թվականին Պիետրո Ռոսան տեղանքում պեղումներ է կատարել և վերակառուցել է միակ մարմարե սյունն ու տրավերտինե հենասյուները։ 1852 թվավականին հայտնաբերվել է շերտավոր բետոնե կոնստրուկցիաները, սակայն դրանք հետագայում ավերվել է 1872 թ.-ին։


== Պատկերասրահ ==

		
		
		


== Ծանոթագրություններ ==


== Գրականություն ==
Stierlin, Henri. Imperium Romanum. — Köln: Benedikt Taschen Verlag GmbH, 1996. — ISBN 3-8228-8729-3.
Կունիե (գյուղ, Իզյումի շրջան)

Կունիե (ուկրաիներեն՝ Куньє), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1692 թվականին։
2001 թվականի տվյալներով Կունիե գյուղում բնակվում էր 953 մարդ։ Բնակավայրը զբաղեցնում է 5001 կմ² տարածք։ Բնակչության խտությունը կազմում էր 190,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոյս Իրմանս

Դոյս Իրմանս  (պորտ.՝ Dois Irmãos), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Պորտու Ալեգրիի ագլոմերացիայի (մեզոշրջան)։ Մտնում է տնտեսական կարգավիճակ ունեցող Գրամադու Կանելայի գավառի մեջ։ Բնակչությունը կազմում է 28 155 մարդ, ըստ 2006 թվականի տվյալների։ Տարածքը կազմում է 65,156 կմ2։ Բնակչության խտությունը՝ 432,1 մարդ/կմ²։


== Վիճակագրություն ==
Համախառն ներքին արտադրանքը կազմել է 472 534 258,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 18 507,53 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,812


== Պատմություն ==
Քաղաքը հիմնադրվել է 1959 թվականի սեպտեմբերի 10։


== Արտաքին հղումներ ==
Դոյս Իրմանս
Մոսկովյան պուրակ (Երևան)

Մոսկովյան պուրակ, գտնվում է Երևանի Կենտրոն համայնքում՝ Ավետիք Իսահակյան, Կորյունի և Գևորգ Քոչարի փողոցների միջև։ Պուրակը, Կորյունի փողոցից ձգվելով Հրաչյա Ղափլանյանի անվան դրամատիկական թատրոնի շենքի երկայնքով, տարածվում է մինչև «Առագաստ» սրճարան ու հանգստի գոտի։
Պուրակի սկզբնամասում տեղադրված է «Ամրագրիր քո ապագան» քանդակը (քանդակագործ` Դավիթ Մինասյան, 2012), այստեղ է գտնվում նաև «Նարդի խաղացողը» քանդակը (քանդակագործ` Էդուարդ Շախիկյան, 2007)։


== Պատկերասրահ ==

		
		


== Ծանոթագրություններ ==
Էմերինգեն

Էմերինգեն  (գերմ.՝ Emeringen), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 132 մարդ (ըստ 2010 թվականի դեկտեմբերի 31-ի)։ Տարածքը կազմում է 7,54 կմ²։ Պաշտոնական կոդ՝ 08 4 25 035։


== Ծանոթագրություններ ==


== Արտաքին հղումներ ==
Բրոնկով

Բրոնկով (գերմ.՝ Bronkow), կոմունա Գերմանիայում, Բրանդենբուրգի հողատարածքում։
Գտնվում է Վերին Շպրեվալդ Լաուզիցի շրջանի կազմում։ Ենթարկվում է Ալտ Ալտդյոբրեն կառավարությանը։ Բնակչությունը կազմում է 628 մարդ (ըստ 2010 թվականի դեկտեմբերի 31-ի)։ Տարածքը կազմում է 38,21 կմ²։ Պաշտոնական կոդ՝ 12 0 66 041։


== Ծանոթագրություններ ==


== Արտաքին հղումներ ==
Պաշտոնական էջ
Life Goes On

«Life Goes On» (հայերեն՝ Կյանքը շարունակվում է), հարավկորեական BTS բոյ բենդի երգը։ Այն թողարկվել է «Be» ալբոմի հետ միասին, 2020 թվականի նոյեմբերի 20-ին Big Hit Entertainment-ում և Columbia-ում։


== Արտադրություն ==
COVID-19 համավարակի պատճառով Map of the Soul Tour շրջագայության չեղարկումից հետո խումբը սկսել է աշխատել նոր ալբոմի վրա։ Խմբի լեյբլը պաշտոնապես հայտարարել է «Be» ալբոմի մասին 2020 թվականի սեպտեմբերի 27-ին։ Հոկտեմբերի 30-ին խումբը իր թվիթթերյան էջում հրապարակել է ալբոմի առաջատար սինգլի անվանումը՝ «Life Goes On»։


== Երաժշտական տեսահոլովակ ==
Նոյեմբերի 17-ին լեյբլը թողարկել է 26 վայրկյան տևողությամբ թրեյլերը։ Դրանից հետո թողարկվել է երկրորդ թրեյլերը, որը ունեցել է 22 վայրկյան։ Երաժշտական տեսահոլովակը թողարկվել է ալբոմի հետ միասին, տեսահոլովակը խմբագրել է Չոնգուկը։
Տեսահոլովակում խմբի անդամներն անգործության են մատնվում կարանտինի ժամանակ, Վին նրանց համար վարում է մեքենա, նրանք դիտում են իրենց ձայնագրությունները և կատարում երգը դատարկ մարզադաշտում։


== Կենդանի ելույթ ==
BTS-ը «Life Goes On» և «Dynamite» երգերը կատարել է 48-րդ ամերիկյան երաժշտական մրցանակաբաշխությունը նոյեմբերի 22-ին։


== Չարթեր ==


== Թողարկման պատմություն ==


== Ծանոթագրություններ ==
(4321) Զերո

(4321) Զերո (անգլ.՝ Zero), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,060288 ա. մ., առավելագույնը մոտենում է 2,1815 ա. մ. հեռավորության վրա և հեռանում 3,9391 ա. մ.։ Արեգակի շուրջ մեկ ամբողջական պտույտ է կատարում 1955,43 երկրային օրվա ընթացքում, իր ուղեծրով շարժվելով միջինում 0,184103 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4321) Զերո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թոր (Վրաստան)

Անվան այլ կիրառումների համար տե՛ս՝ Թոր (այլ կիրառումներ)Թոր (վրաց.՝ თორი), պատմական նահանգ Վրաստանի կենտրոնական հատվածում։ Ներկայումս նա մտնում է Սամցխե-Ջավախքի նահանգի մեջ։
Արևելքում սահմանակցում է Թրիալեթին, հյուսիս-արևմուտքում Իմերեթի մարզի և հյուսիս-արևելքում՝ Շիդա Քարթլիի մարզին։ Տարածաշրջանը գտնվում է Բորժոմի կիրճում։
Միջնադարի ժամանակաշրջանում Թորը պատկանել է Գեմրեկելիների տանը։ Նրա անվանումը դադարեցվել է օգտագործվել 15-րդ դարում։ Նույն ժամանակահատվածում այս տարածքը դարձավ Ավալիշվիլիների տան սեփականությունը։


== Ծանոթագրություններ ==